સાયન સર્કલ, સાયન સ્ટેશન અને સાયન-વેસ્ટમાં આવેલી ગુરુકૃપા હોટેલ પાસે ગેરકાયદે પાર્ક કરવામાં આવતી ટ્રાવેલ્સવાળાઓની પ્રાઇવેટ બસો વિશે ૬ ફેબ્રુઆરીએ મિડ-ડે LOCALમાં પ્રકાશિત થયેલા અહેવાલ બાદ સાયન સર્કલ સિવાય અંદરના વિસ્તારોમાં બસોનું ગેરકાયદે પાર્કિંગ ઘણું ઓછું થયું છે. આ સામે ટ્રાવેલ્સવાળાઓએ ટ્રાફિકની સમસ્યા હલ કરવાની કોશિશ તો કરી હતી, પણ તેમનું વર્ષોથી રહેલું વર્ચસ તેઓ કોઈ સંજોગોમાં છોડવા ન માગતા હોવાનો અને તેઓ અંદરખાને ઉશ્કેરાયેલા હોવાનો નિર્દેશ રવિવારે નીતિન શેઠ અને ટ્રાવેલિંગ એજન્સીના માણસ સાથે બનેલી ઘટનાથી મળી રહ્યો છે.